CELEX: 32021Y0723(01)
Language: mt
Date: 2021-06-25 00:00:00
Title: Deċiżjoni tal-Awtorità Bankarja Ewropea EBA DC 397 tal-25 ta’ Ġunju 2021 li temenda d-Deċiżjoni EBA DC 151 li tikkonferma li l-valutazzjonijiet tal-kreditu mhux mitluba ta’ ċerti ECAIs ma jvarjawx fil-kwalità mill-valutazzjonijiet tal-kreditu mitluba minnhom 2021/C 293/03

23.7.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  C 293/3
               
            
         DEĊIŻJONI TAL-AWTORITÀ BANKARJA EWROPEA EBA DC 397
         tal-25 ta’ Ġunju 2021
         li temenda d-Deċiżjoni EBA DC 151 li tikkonferma li l-valutazzjonijiet tal-kreditu mhux mitluba ta’ ċerti ECAIs ma jvarjawx fil-kwalità mill-valutazzjonijiet tal-kreditu mitluba minnhom
         (2021/C 293/03)
         IL-BORD TAS-SUPERVIŻURI,
         Wara li kkunsidra r-Regolament (UE) Nru 1093/2010 tal-Parlament Ewropew u tal-Kunsill tal-24 ta’ Novembru 2010 li jistabbilixxi Awtorità Superviżorja Ewropea (Awtorità Bankarja Ewropea), u li jemenda d-Deċiżjoni Nru 716/2009/KE u jħassar id-Deċiżjoni tal-Kummissjoni 2009/78/KE (1),
         Wara li kkunsidra l-Artikolu 138 tar-Regolament (UE) 575/2013 tal-Parlament Ewropew u tal-Kunsill (2),
         Billi:
         
                     (1)
                  
                  
                     L-Artikolu 138 tar-Regolament (UE) 575/2013 jippermetti l-użu ta’ valutazzjonijiet tal-kreditu mhux mitluba ta’ Istituzzjoni Esterna tal-Valutazzjoni tal-Kreditu (“ECAI”) għad-determinazzjoni tal-piżijiet tar-riskju li jridu jiġu assenjati għall-assi u l-entrati li ma jidhrux fil-karta bilanċjali għall-iskop tal-kalkolu tar-rekwiżiti ta’ fondi proprji, soġġetti għall-konferma mill-EBA li valutazzjonijiet tal-kreditu mhux mitluba ta’ dik l-ECAI ma jvarjawx fil-kwalità mill-valutazzjonijiet tal-kreditu mitluba ta’ dik l-istess ECAI. Skont l-istess Artikolu, l-EBA teħtieġ li tirrifjuta jew tirrevoka din il-konferma b’mod partikolari jekk l-ECAI użat valutazzjoni tal-kreditu mhux mitluba biex tagħmel pressjoni fuq l-entità klassifikata biex tordna valutazzjoni tal-kreditu jew servizzi oħrajn. B’riżultat ta’ dan, id-Deċiżjoni EBA DC 151 li tikkonferma li l-valutazzjonijiet tal-kreditu mhux mitluba ta’ ċerti ECAIs ma jvarjawx fil-kwalità mill-valutazzjonijiet tal-kreditu mitluba minnhom (3) ġiet ippubblikata fit-22 ta’ Lulju 2016. Barra minn hekk, id-Deċiżjoni EBA DC 151 ġiet emendata biex tirrifletti l-valutazzjoni msemmija fl-Artikolu 138 tar-Regolament (UE) 575/2013 ukoll għall-ECAIs irreġistrati jew iċċertifikati u l-ECAI tibda toffri valutazzjonijiet tal-kreditu mhux mitluba wara l-pubblikazzjoni tad-Deċiżjoni EBA DC 151; u sabiex jitneħħew referenzi għal korp li ma baqax jikkwalifika bħala ECAI mill-ħruġ tad-Deċiżjoni EBA DC 151. B’riżultat ta’ dan, id-Deċiżjoni EBA DC 195 li temenda d-Deċiżjoni tal-EBA li tikkonferma li l-valutazzjonijiet tal-kreditu mhux mitluba ta’ ċerti ECAIs ma jvarjawx fil-kwalità mill-valutazzjonijiet tal-kreditu mitluba minnhom (4) ġiet ippubblikata fit-28 ta’ Lulju 2017.
                  
               
                     (2)
                  
                  
                     Ġew irreġistrati ECAIs ġodda wara l-pubblikazzjoni tad-Deċiżjoni EBA DC 195 li għaliha huwa meħtieġ ukoll li titwettaq il-valutazzjoni msemmija fl-Artikolu 138 tar-Regolament (UE) 575/2013. Barra minn hekk, mill-pubblikazzjoni tad-Deċiżjoni EBA DC 195, ir-reġistrazzjoni CRA ta’ tliet ECAIs ġiet irtirata, li għalhekk ma għadhomx jissodisfaw d-definizzjoni ta’ ECAI msemmija fl-Artikolu 4(1)(98) tar-Regolament (UE) 575/2013. B’riżultat tal-iżviluppi t’hawn fuq, huwa meħtieġ li titwettaq il-valutazzjoni msemmija fl-Artikolu 138 tar-Regolament (UE) 575/2013 anke għall-ECAIs li ġew irreġistrati ġodda u li jitneħħew referenzi għall-korpi li ma baqgħux jikkwalifikaw bħala ECAIs mill-ħruġ tad-Deċiżjoni EBA DC 195.
                  
               
                     (3)
                  
                  
                     L-ECAIs ikkonċernati ġew infurmati bl-intenzjoni tal-EBA li tadotta din id-deċiżjoni u ngħataw l-opportunità biex jesprimu l-fehmiet tagħhom dwar dan.
                  
               
                     (4)
                  
                  
                     Id-Deċiżjoni EBA DC 151 għandha tiġi emendata skont dan,
                  
               IDDEĊIEDA KIF ĠEJ:
         
            Artikolu 1
            L-Anness għad-Deċiżjoni EBA DC 151 huwa sostitwit bit-test kif stabbilit fl-Anness għal din id-Deċiżjoni.
         
         
            Artikolu 2
            Din id-Deċiżjoni għandha tidħol fis-seħħ fl-għoxrin jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
         
         
            Magħmula f’Pariġi, 25 ta’ Ġunju 2021.
            
               
                  Għall-Bord tas-Superviżuri
               
               José Manuel CAMPA
               
                  President
               
            
         
         
            (1)  ĠU L 331, 15.12.2010, p. 12.
         
            (2)  Regolament (UE) 575/2013 tal-Parlament Ewropew u tal-Kunsill tas-26 ta’ Ġunju 2013 dwar ir-rekwiżiti prudenzjali għall-istituzzjonijiet ta’ kreditu u d-ditti tal-investiment u li jemenda r-Regolament (UE) Nru 648/2012 (ĠU L 176, 27.6.2013, p. 1).
         
            (3)  ĠU C 266, 22.7.2016, p. 4.
         
            (4)  ĠU C 244, 28.7.2017, p. 3.
      
      
         
            ANNESS
            Il-valutazzjonijiet tal-kreditu mhux mitluba tal-Istituzzjonijiet Esterni tal-Valutazzjoni tal-Kreditu (ECAIs) li l-EBA kkonfermat li ma jvarjawx fil-kwalità mill-valutazzjonijiet tal-kreditu mitluba minnhom għall-finijiet tal-Artikolu 138 tar-Regolament (UE) 575/2013
            
                        ARC Ratings S.A.
                     
                  
                        Axesor Risk Management S.L.
                     
                  
                        Banque de France
                     
                  
                        BCRA – Credit Rating Agency AD
                     
                  
                        Capital Intelligence Ratings Ltd
                     
                  
                        Cerved Rating Agency S.p.A.
                     
                  
                        Creditreform Rating AG
                     
                  
                        CRIF Ratings S.r.l.
                     
                  
                        DBRS Rating GmbH
                     
                  
                        Egan-Jones Ratings Co.
                     
                  
                        EuroRating Sp. z o.o.
                     
                  
                        Fitch Ratings Ireland Limited
                     
                  
                        GBB-Rating Gesellschaft fuer Bonitaets-beurteilung GmbH
                     
                  
                        HR Ratings de México, S.A. de C.V.
                     
                  
                        ICAP S.A.
                     
                  
                        INBONIS S.A.
                     
                  
                        Japan Credit Rating Agency Ltd
                     
                  
                        Kroll Bond Rating Agency Europe Limited
                     
                  
                        modeFinance S.r.l.
                     
                  
                        Moody’s Investors Service
                     
                  
                        QIVALIO SAS (qabel Spread Research)
                     
                  
                        Rating-Agentur Expert RA GmbH
                     
                  
                        Scope Ratings GmbH
                     
                  
                        Scope Hamburg GmbH
                     
                  
                        S&P Global Ratings Europe Limited